**ŠVENČIONIŲ RAJONO VIETOS VEIKLOS GRUPĖS „ŠVENČIONIŲ PARTNERYSTĖ“**

**2017 M. VEIKLOS ATASKAITA**

**1.Nariai – skaičius, atstovavimas, delegavimas**

 Švenčionių rajono VVG „Švenčionių partnerystė“ įsteigta 2004 m. birželio 10 d. Baltijos šalių kaimo bendruomenių programos metu įkurtos „Švenčionių partnerystės“ pagrindu. Veiklos adresas – Stoties g.4 Švenčionys.

 Organizacijos narių skaičius 2016 m. pabaigoje buvo 49, iš jų 6 asmenys - vietos valdžios atstovai, 11 verslo ir 32 pilietinės visuomenės atstovai. Per 2017 m. į VVG įstojo 3 kaimo bendruomenės (Karkažiškių „Laurus“, Stajėtiškio „Svyla“, Zadvarninkų „Uždvaris“), 3 organizacijos visuotinio susirinkimo nutarimu buvo pašalintos iš VVG narių dėl nario mokesčio nemokėjimo daugiau negu 2 metus (Kretuonų ir Sudotos kaimo bendruomenės, UAB „EDMA&CO“). Tokiu būdu 2017 m. pabaigoje VVG buvo 49 nariai.

 Visi grupės nariai yra pateikę oficialius delegavimo raštus, 2 ūkininkai yra nariai kaip fiziniai asmenys, be delegavimo.

 **2. Susirinkimai, spręsti klausimai**

 2017 m. įvyko 1 visuotinis ataskaitinis susirinkimas, kuriame patvirtinta veiklos ataskaita už 2016 m., finansinė atskaitomybė už 2016 m., veiklos planas 2017 m. Surašytas 2017 03 22 protokolas Nr.1.

**3.Valdyba – teisiniai aspektai, sudėtis, atstovavimas, posėdžiai**

 Pagal 2015-08-07 patvirtintus ir 2015-11-04 papildytus Įstatus vietos veiklos grupės valdyba renkama visuotinio narių susirinkimo 3 (trejų) metų laikotarpiui. Valdybos sudėtis privalo atitikti Kaimo plėtros programos „LEADER metodo įgyvendinimas“ priemonės reglamentuojančių teisės aktų reikalavimus. Nuo 2015 m. rugpjūčio 7 d. valdyboje yra po 3 vietos valdžios ir verslo atstovus ir 5 pilietinės visuomenės atstovai. Valdyboje išlaikyta lyčių proporcija: moterys sudaro 45,45 proc., vyrai – 54,55 proc. valdybos narių.

 Valdyba veikė vadovaudamasi 2015-10-20 patvirtintu valdybos darbo reglamentu.

 2017 m. įvyko 5 valdybos posėdžiai:

* 2017-01-23 (susirašinėjant elektroniniu paštu) svarstyta projekto „Švenčionių rajono vietos

veiklos grupės „Švenčionių partnerystė teritorijos 2015-2023 m. vietos plėtros strategija“ įgyvendinimo ataskaitos už 2016 m. tvirtinimas, į VVG priimti 2 nariai Stajėtiškio kaimo bendruomenę „Svyla“ ir Karkažiškių bendruomenę „Laurus“;

* 2017-03-14 apsvarstyta Švenčionių rajono VVG „Švenčionių partnerystė“ veiklos 2016 m.

ataskaita, 2016 m. finansinė atskaitomybė, ataskaitinio susirinkimo organizavimo,veiklos plano 2017 m., projekto viešinimo klausimai;

* 2017-06-13(susirašinėjant elektroniniu paštu) svarstyta Dėl kvietimo Nr.1 teikti vietos projektų

paraiškas skelbimo, Dėl Švenčionių rajono kaimo bendruomenių dalyvavimo Lietuvos kaimo bendruomenių sąskrydyje Karklėje, dėl Švenčionių rajono VVG „Švenčionių partnerystė“ administravimo grupės darbuotojų kaitos.Zadvarninkų kaimo bendruomenė „Uždvaris“ priimta į Švenčionių rajono vietos veiklos grupės „Švenčionių partnerystė“ narius;

* 2017-10-13 (susirašinėjant elektroniniu paštu) patvirtinta kvietimo Nr.2 dokumentacija;
* 2017-11-27 apsvarstyti VPS, VPS įgyvendinimo plano ir VPS finansinio plano keitimo

klausimai, patvirtinta kvietimo Nr.3 dokumentacija, kasmetinės konferencijos organizavimo klausimai.

* 2017-12-21 vyko pirmoji dalis Projektų atrankos komiteto posėdžio per Skype programą: VVG

posėdžių salėje susirinko valdybos nariai, o NMA atstovas jiems primygtinai reikalaujant turėjo bendrauti per Skype. Posėdžio dalyviai pasirašė nešališkumo ir konfidencialumo pasižadėjimus, pasitvirtino Darbo reglamentą. Agentūra negalėjo prisijungti, per 45 min. trukdžiai nebuvo pašalinti. PAK‘o posėdis turėjo būti nutrauktas, nes Vietos projektų paraiškų vertinimo ataskaitas svarstyti ir Vietos projektus tvirtinti galima tik dalyvaujant Agentūros atstovams. Kitas posėdis įvyko 2018 m. sausio 5 d. vėl per Skype, Agentūros darbuotojai stebėjo valdybos posėdį, patys savo kameros neįjungdami.

**4. Projektai**

 Projektas „Švenčionių rajono vietos veiklos grupės „Švenčionių partnerystė“ 2015-2023 m. vietos plėtros strategija“, ŽŪM projektų atrankos komiteto patvirtintas 2016 m. balandžio 25 d., realiai pradėtas įgyvendinti tik 2017 m. antrą pusmetį. Pusmetį derintas finansavimo sąlygų aprašas su Agentūra; surinktos verslo projektų paraiškos (8, iš jų 2 vėliau buvo atsiimtos pareiškėjų) vertintos ir derintos nuolat konsultuojantis su Agentūros specialistais, keli pareiškėjai išvadas apskundė Ministerijai, pagaliau dar po pusės metų, tik gruodžio mėn. pasiekė Projektų atrankos komiteto posėdį, kuris vėlgi turėjo užsitęsti iki sausio 5 d.; rezultate patvirtinti 3 verslo projektai, iš jų 1 – verslo pradžiai, 2 – verslo plėtrai. 2017 m. buvo planuota paskelbti 3 kvietimus, tiek ir buvo paskelbta, 3-iojo kvietimo pabaiga – 2018 m. vasario 19 d. (surinkta 4 paraiškos).

 Dėl ilgai derintų teritorinio ir tarptautinio bendradarbiavimo projektų administravimo taisyklių ir vis dar jose išlikusių neaiškumų 2017 m. gale numatytų paraiškų atsisakyta teikti.

 VVG patalpose nuolat, seniūnijose buvo organizuojami informaciniai renginiai būsimiems pareiškėjams, prieš pirmąjį kvietimą buvo surengti mokymai pareiškėjams.

 2017-12-12 surengta konferencija „Išdrįsk pradėti“ Adutiškio bendruomenės centre, pristatyta Strategijos įgyvendinimo eiga, detaliau – ką tik paskelbto kvietimo Nr.3 verslo projektams sąlygos.

**5. Tinklaveika, ryšiai su vietos veiklos grupėmis**

 Švenčionių rajono VVG „Švenčionių partnerystė“ yra Vietos veiklos grupių tinklo narė. Kartu su kitomis VVG aktyviai dalyvavo taisyklių svarstymuose, teikė pasiūlymus joms taisyti. Dalyvauta VVG tinklo susirinkimuose, išplėstiniuose valdybos posėdžiuose.

 2017 m. rugsėjo mėn. 13-14 d. d. vyko tarptautinė konferencija „Tinklaveika veikia“. Atsiliepdama į ŽŪM prašymą priimti delegaciją užsienio ir Lietuvos VVG atstovų, parodėme kelis 2007-2013 m. programinio laikotarpio vietos projektus, susilaukėme dėkingų atsiliepimų, Žemės ūkio ministras konferencijoje įteikė padėkos raštą.

 Nuo 2016 m. VVG yra Lietuvos kaimo bendruomenių sąjungos narė. Dalyvauta LKBS valdybos posėdžiuose. Rajono kaimo bendruomenių atstovai tradiciškai 2017 m. birželio 16-19 d. d. dalyvavo respublikiniame kaimo bendruomenių sąskrydyje Karklėje, savivaldybė skyrė lėšų kelionės išlaidoms padengti. 2017 m. lapkričio 26-30 d. d. 2 VVG atstovai (Algirdas Uziala ir Jolita Rudinska) dalyvavo LKBS organizuotoje dalykinėje pažintinėje kelionėje Vokietijoje.

 Nuo 2012 m. VVG yra Lietuvos kaimo tinklo narė, pagal galimybes dalyvauja LKT renginiuose.

**6. Ryšiai su rajono kaimo bendruomenėmis**

**VĮ Registrų centro duomenimis, Švenčionių rajone įregistruota 38 kaimo bendruomenės, 32 yra**

**VVG nariai. VVG teikia informaciją visoms bendruomenėms apie naujus projektus ir konkursus, renginius, kviečia atvykti į VVG renginius.**

 **2017 m. su VVG darbuotojų pagalba 5 bendruomenės pateikė paraiškas Nacionalinei paramai kaimo bendruomenių veiklai stiprinti, 3 gavo paramą (Strūnaičio „Merkūna“, Svirkų bendruomenė „Svirkų centras“ ir VO Reškutėnų bendruomenės centras).**

 **Labanoras buvo paskelbtas 2017-ųjų metų Lietuvos mažąja kultūros sostine. Rajono kultūros darbuotojai, seniūnija surengė daug įsimintinų renginių, parodų, švenčių, ženkliai prisidėjo ir Labanoro kaimo bendruomenė „Atgaiva“. Birželio mėn. buvo surengtas Aukštaitijos kaimo bendruomenių sąskrydis.**

 **VVG darbuotojos operatyviai teikia informaciją, konsultuoja paraiškų rengimo klausimais, ragina kaimo bendruomenes kuo aktyviau siekti paramos iš įvairių programų veiklos tikslams pasiekti.**

Pirmininkė Birutė Borovikienė